open-index/open-wikipedia-markdown huggingface dataset:
נבחרת ישראל בלקרוס

**נבחרת ישראל ב[[לקרוס]]** מנוהלת על ידי איגוד הלקרוס בישראל, ומשחקת בליגה האירופאית. מאמן הנבחרת הוא מקס סילברליכט.

## הישגים
הטורניר הראשון בו השתתפה הנבחרת היה אליפות אירופה באמסטרדם שבהולנד בשנת 2012, שם הגיעה למקום השמיני. הנבחרת השתתפה לראשונה באליפות העולם בוונקובר שבקנדה בשנת 2014 והגיעה למקום השביעי – ההישג המשמעותי בתולדותיה. בקיץ 2016 השתתפה הנבחרת באליפות אירופה וזכתה במדליית הכסף. באליפות העולם הכללית שנערכה בשנת 2018 בישראל, שחזרה הנבחרת את הישגה מאליפות העולם הקודמת, ושוב הגיעה למקום השביעי. בספטמבר 2019 השתתפה הנבחת בפעם השנייה בתולדותיה באליפות העולם בלקרוס אולמות, והגיעה למקום הרביעי. הישג השיא של נבחרת הוא זכייה באליפות אירופה בלקרוס לשנת 2025.

## נבחרת הנשים
נבחרת הנשים הישראלית בלקרוס מדורגת שלישית באירופה ושישית בעולם. בשנת 2015 הגיעה נבחרת הנשים למקום הרביעי באליפות אירופה, ובשנת 2017 למקום השישי באליפות העולם. ביולי 2019 הגיעה הנבחרת לגמר אליפות אירופה, בו הפסידה לנבחרת אנגליה, ובכך הפכה לסגנית אלופת אירופה.

## ראו גם
* לקרוס בישראל

## קישורים חיצוניים
* 

## הערות שוליים

לקרוס
קטגוריה:לקרוס
יחסי ארמניה–סינגפור

**יחסי ארמניה–סינגפור** הם היחסים הדיפלומטיים שבין ארמניה לסינגפור. לארמניה ולסינגפור אין שגריר תושב. שגרירות ארמניה בבייג'ינג, סין מוסמכת לסינגפור. לסינגפור אין נציגות בארמניה.

בפברואר 2012 התכנסו ראשי ממשלות שתי המדינות בסינגפור ודיברו על הגדלת בריתות כלכליות ותרבותיות בין שתי המדינות, וכן דנו בהתפתחויות המתרחשות במדינותיהן.
## הערות שוליים

קטגוריה:ערכים ללא קטגוריות פיזיות - יחסי חוץ
נבחרת ישראל בקריקט

**נבחרת ישראל בקריקט** מייצגת את ישראל בתחרויות קריקט שונות ברחבי העולם. למרות מיקומה של ישראל במזרח התיכון וביבשת אסיה, מתחרה הנבחרת בליגה האירופאית. כיום הנבחרת ממוקמת במקום ה-66 בעולם.

## היסטוריה
משחק הקריקט "יובא" לארץ ישראל, לפני קום המדינה במהלך שנות המנדט הבריטי. הליגה המקומית בישראל נוסדה באופן רשמי בשנת 1956, והובילה ליצירת איגוד הקריקט הישראלי בשנת 1968. ישראל חברה באיגוד הקריקט העולמי מאז שנת 1974, והמשחק הבינלאומי הראשון של הנבחרת התקיים בשנת 1979. משנת 2000 הנבחרת משחקת בדרג ב' באליפות אירופה. בשנת 2006 שיחקה הנבחרת הישראלית באליפות אירופה, ונתקלה במחאות רבות כנגד מלחמת לבנון השנייה. בנובמבר 2007 אירחה ישראל לראשונה משחק בינלאומי, ונבחרת ישראל הפסידה בו מול נבחרת קרואטיה.

## דירוגים והישגים לאורך השנים
### אליפות העולם
* 1979 – סיבוב ראשון
* 1982 – סיבוב ראשון
* 1986 – סיבוב ראשון
* 1997 – מקום 21
* 2001 – סיבוב ראשון
* 2005 – לא העפילה

### אליפות אירופה
* 1996 – מקום 8
* 1998 – מקום 9
* 2000 – מקום 5 (בדרג ב')
* 2002 – מקום 4 (דרג ב')
* 2004 – מקום 6 (דרג ב')
* 2006 – מקום 7 (דרג ב')
* 2009 – מקום ראשון (דרג ג')
* 2010 – מקום 5 (דרג ב')

קריקט
קטגוריה:קריקט
יחסי ארמניה–רומניה

**יחסי ארמניה–רומניה** הם היחסים הדיפלומטיים שבין ארמניה לרומניה. שתי המדינות כוננו יחסים דיפלומטיים ב-17 בדצמבר 1991. לארמניה יש שגרירות בבוקרשט; לרומניה יש שגרירות בירוואן. שתי המדינות חברות בארגון שיתוף הפעולה הכלכלי בים השחור.

ברומניה חיים כ-3,000 אנשים ממוצא ארמני. היחסים המודרניים בין ארמניה לרומניה נעוצים בחלקם בהיסטוריה המודרנית של העם הארמני: לאחר רצח העם הארמני בשנת 1915 הייתה רומניה המדינה הראשונה שהעניקה רשמית מחסה ופליטים למחנות לפליטים מהאזור; וכאשר באוקטובר 2007 קיבל נשיא ארמניה, סרז' סרקיסיאן, את המשלחת בראשות שר ההגנה הרומני, תאודור מלקאנו, הוא ציין כי הידידות הארמנית-רומנית הייתה מושרשת עמוק בהיסטוריה ולא במקרה רומניה הייתה המדינה הראשונה שהכירה רשמית בעצמאות ארמניה מברית המועצות.

קטגוריה:ערכים ללא קטגוריות פיזיות - יחסי חוץ
נבחרת ישראל בהוקי גלגיליות

**נבחרת ישראל ב[[הוקי גלגיליות (קואד)|הוקי גלגיליות]]** מייצגת את מדינת ישראל בתחרויות שונות ברחבי העולם, ובהן באליפויות העולם ובאליפויות אירופה. מאמן הנבחרת הוא ליאור אוליאל, ומנהל הנבחרת הוא פול שניידמן. מיקומה של ישראל בעולם הוא 26.

בשנת 2017 זכתה הנבחרת בגביע הפדרציות באליפות שנערך בסין.

## קישורים חיצוניים
* 

## הערות שוליים

קטגוריה:הוקי רולר
הוקי גלגיליות
פרארי J50

**פרארי J50** (באנגלית: **Ferrari J50**) היא מכונית ספורט במרכב רודסטר, בעלת שני מקומות ישיבה, שיוצרה על ידי פרארי בייצור מוגבל (10 יחידות) בשנת 2016.

הגג נפתח ונסגר באופן ידני ולא מתקפל אלקטרונית כמו בשאר המכוניות.

ב-"J" בשם הדגם ישנו אזכור ליפן. "50" לרגל 50 שנות נוכחות של פרארי ביפן.

## מפרט טכני
היא כוללת מנוע בנזין V8 צילינדרים בנפח 3.9 ליטר טווין טורבו שמספק כ-690 כ"ס. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.0 שניות ומגיעה למהירות מרבית של 330 קמ"ש.

## קישורים חיצוניים

## הערות שוליים

J50
קטגוריה:מכוניות ספורט
קטגוריה:מכוניות קבריולה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2016
יפנים

**יפנים** (בקאנג'י: **[[שורש 72|日]]本[[שורש 9|人]]**) הם קבוצה אתנית ולאום שמקורו במדינת יפן. עם זה דובר את השפה היפנית, ומכיל למעלה מ-129 מיליון בני אדם, שמתוכם 125 מיליון לפחות חיים ביפן, שם הם מהווים 98.5% מהאוכלוסייה. למעשה, היפנים הם אחת הקבוצות האתניות הגדולות בעולם.
סעיף 10 לחוקת יפן מגדיר את המונח "יפני" על בסיס לאום יפני. המושג "קבוצות אתניות" בסטטיסטיקה של מפקד האוכלוסין ביפן, שונה מהמושג המיושם במדינות רבות אחרות. לדוגמה, המפקד של הממלכה המאוחדת בוחן את "הרקע העדתי או הגזעי" של המשיב, ללא קשר ללאום. אולם הלשכה הסטטיסטית היפנית שואלת רק על לאום במפקד שהיא עורכת. ממשלת יפן מתייחסת לכל אזרחי יפן המתאזרחים ולאזרחים יפניים ילידי הארץ עם רקע אתני אחר כיפנים. ג'ון לי, אייג'י אוגומה וחוקרים אחרים כופרים באמונה הרווחת כי יפן היא הומוגנית מבחינה אתנית, וטוענים כי נכון יותר לתאר את יפן כחברה רב-אתנית, טענות כאלה נדחו זה מכבר – בין השאר על ידי גורמים שמרניים בחברה היפנית כמו ראש ממשלת יפן לשעבר טארו אסו, שתיאר פעם את יפן כעם של "גזע אחד, ציוויליזציה אחת, שפה אחת ותרבות אחת". מחקרים משנת 2015 מעריכים כי אחד מכל 30 ילדים שנולדו ביפן נולד לזוגות בין-גזעיים.

## הפזורה היפנית
המונח "ניקייג'ין" (日系人) מתייחס ליפנים החיים מחוץ ליפן וצאצאיהם.

ההגירה מיפן תועדה כבר במאה ה-12 – לפיליפינים ולבורנאו. במאות ה-16 וה-17, אלפי סוחרים מיפן נדדו גם הם לפיליפינים ונטמעו באוכלוסייה המקומית. עם זאת, הגירת יפנים מארצם לא הפכה לתופעה המונית עד לתקופת מייג'י, אז החלו היפנים להגר לקנדה, ארצות הברית, הפיליפינים, סין, ברזיל ופרו. הייתה גם הגירה משמעותית לקולוניות של אימפריית יפן, אך מרבית ממהגרים וממתיישבים אלו חזרו ליפן לאחר תום מלחמת העולם השנייה.

על פי נתוני איגוד הפזורה היפנית, ישנם כ-2.5 מיליון "יפנים מחוץ ליפן". מרכזי הפזורה נמצאים במדינות סאו פאולו ופרנה בברזיל. ישנן גם קהילות יפניות מגובשות משמעותיות בפיליפינים, מזרח מלזיה, פרו, ארגנטינה (בואנוס איירס, קורדובה ומיסיונס), ארצות הברית (הוואי, קליפורניה וושינגטון), ובערים הקנדיות ונקובר וטורונטו.

## ראו גם
* ניהונג'ינרון
* דמוגרפיה של יפן

## קישורים חיצוניים

## הערות שוליים

*
קטגוריה:יפן: קבוצות אתניות
נקודת אלין פלין

**נקודת אלן פלין** (באנגלית: **Elin Pelin Point**; בבולגרית: **нос Елин Пелин**) היא לשון יבשה בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

הנקודה ממוקמת 4.5 קילומטרים צפונית- צפון-מזרחית מכף ג'יימס; 4.8 קילומטרים דרומית - דרום מערבית מנקודת ליסטה.

## היסטוריה
### גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009. 

### מקור השם

הנקודה נקראת על שמו של הסופר הבולגרי אלין פלין (שם העט של הסופר דמיטר סטויאנוב - Димитър Иванов Стоянов).

## לקריאה נוספת

* הגאזט האנטארקטי הבולגרי 

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים

* נקודת אלין פלין באתר הגאזט האנטארקטי של ממשלת אוסטרליה
* נקודת אלין פלין באתר הגאזט האנטארקטי המשווה SCAR של ממשלת אוסטרליה
* מפת אזור נקודת אלין פלין
* תצלום לוויין של אזור הנקודה, תוך סימון אתרים נוספים באזור באתר copernix

## הערות שוליים

אלין פלין
אלין פלין
טאבולה ראסה (סדרת טלוויזיה)

**טאבולה ראסה** (בפלמית: **Tabula Rasa**) היא סדרת מתח פסיכולוגית בשפה הפלמית אשר עלתה לשידור לראשונה ב-29 באוקטובר 2017 ברשת השידור הבלגית Eén ולה תשעה פרקים. יוצרי הסדרה הם הכוכבת הראשית, וירלה בטנס ומאלין-שרה גוזין.

## עלילה
אנמי "מי" דאזה סובלת מאמנזיה בעקבות תאונת דרכים שעברה. מי הופכת לדמות מפתח בחקירת היעלמותו של גבר, והיא נאלצת לשחזר את זיכרונותיה כדי לטהר את שמה.

## דמויות
* וירלה בטנס בתור אנמי "מי" דאזה
* סטיין ואן אופסטל בתור בנואה דאזה
* ירון פרסוואל בתור תומאס גייסט
* ג'ין ברבוטס בתור המפקח ז'ק וולקרס
* נטלי ברודס בתור ד"ר מומארטס
* ססיל אנטובן בתור רומי דאזה
* רות בקמן בתור קארן
* הילדה ואן מיחם בתור ריטה
* פטר ואן דן בחין בתור יאן "ורונסקי" פטרס
* לין ואן רוין בתור ניקי
* פרנסואה בוקלאיירס בתור וולטר
* מארק פיטרס בתור שומר היער
* טום אודנארט בתור אוליבר
* גרגורי פראטור בתור ג'קסון
* בילאל פלאח בתור מוזס

## פרקים

## קישורים חיצוניים

## הערות שוליים

קטגוריה:סדרות מתח
קטגוריה:נטפליקס: תוכניות וסדרות
קטגוריה:תוכניות טלוויזיה שעלו לשידור בשנות ה-2010
קטגוריה:תוכניות טלוויזיה בשפה ההולנדית
משה אלפלס

רבי **משה אלפלס** (ה'ש' 1540 – ה'ש"ף 1620 בערך) היה דרשן מרוקאי שהסתובב ודרש בקהילות ספרדיות רבות, חיבר ספרי דרשות והגיה מספר ספרים בוונציה.

## ביוגרפיה
### במרוקו
נולד כנראה בעיר מרקש שבמרוקו בשנת ה'ש' (1540) בערך, וכשבגר דרש שם מספר פעמים. שימש כדרשן וכמלמד בטיטואן, ובספרו מצויות מספר דרשות שאותן הקדיש כדי ללמד את תלמידיו את מלאכת הדרשנות.

### באימפריה העות'מאנית
הוא נדד וביקר במספר קהילות יהודיות באימפריה העות'מאנית – רגוזה, בילוגרדו וסקופיה ודרש שם מדרשותיו. שהה כמה שנים בסלוניקי ושימש בה כדרשן וכר"מ בקהילת תלמוד תורה.

### בוונציה
מספר שנים שהה בעיר ונציה שבאיטליה ודרש שם. אחת מדרשותיו הייתה בעת ייסוד הישיבה של קהילת לבנטיני. לאחר מכן שב למרוקו ושהה שם תקופה מסוימת וחזר לדרוש בטיטואן. בשנת ה'שנ"ה (1595) השלים שם את ספרו "הואיל משה". בשנת ה'שנ"ז (1597) שב לוונציה והדפיס באותה השנה את שני חיבוריו: "הואיל משה" העוסק במעלות התורה, ו"ויקהל משה" המקבץ את דרשותיו בנושאים שונים. הוא שימש שם כדרשן בקהילת לבנטיני והתוודע לחכמי העיר. בהקדמת הספר "פרשת הכסף" (בכתב יד) מסופר כי מחברו רבי יהודה אריה ממודינה התייעץ איתו בענייני הספר. עסק שם גם בהגהת ספרים ומהם: "קדש ישראל" ו"קהילת משה" (ה'שנ"ט) – ספרי פילוסופיה העוסקים בהגותם של הרמב"ם והרלב"ג מרבי ברוך בן ברוך; "מדרש שמואל" על מסכת אבות (ה'ש"ס), לרבי שמואל אוזידא; "תורת משה" על התורה, לרבי משה אלשיך (ה'ש"ס); "עולת תמיד" לרבי משה אלדבידא (ה'שס"א).

בד' בכסלו ה'שס"ה (1604) השיא את בתו ברוריה (קיארה) עם יהודה בן אליעזר מלאבידיה, ורבי יהודה אריה ממודינה, ידידו, חיבר שיר ליום נישואיהם ובו שיבח את דרשותיו של רבי משה.

## לקריאה נוספת
* מאיר בניהו, **היחסים שבין יהודי יוון ליהודי איטליה**, עמודים 120–121, תל אביב, ה'תש"מ.

## קישורים חיצוניים

* .
* .
* 
* ALPALAS (ALFALAS), MOSES  באנציקלופדיה יודאיקה 

## הערות שוליים

קטגוריה:ונציה: רבנים
קטגוריה:מרקש: רבנים
קטגוריה:תטואן: רבנים
קטגוריה:ילידי 1540
קטגוריה:נפטרים ב-1620
Skibet skal sejle i nat

"**Skibet skal sejle i nat**" (בעברית: "**הספינה עוזבת הלילה**") הוא שיר שבוצע על ידי הצמד הדני בירטה וילקה וגוסטב וינקלר. השיר ייצג את דנמרק בהופעת בכורתה, באירוויזיון 1957. השיר נכתב על ידי אריק פיין והולחן על ידי קאי מורטנסן. השיר הושר תשיעי בסדר ההופעות, לפני שווייץ ואחרי צרפת.

## רקע
במרכז מילות השיר עומדת וילקה ששרה לוינקלר שיר אהבה לפני שהוא עולה על ספינה ושט. וינקלר מבטיח לה כי הוא לא ישכח את אהבתו אליה לעולמי עד.
מכיוון שמדובר בהשתתפותה הראשונה של דנמרק בתחרות, השיר נחשב לשיר הראשון שמושר בדנית בתחרות האירוויזיון.

## באירוויזיון
ב-3 במרץ 1957, השיר בוצע על ידי הצמד בתחרות האירוויזיון. השיר זכה במקום השלישי עם עשר נקודות (שתיים מהממלכה המאוחדת, שלוש מאיטליה וחמש מהולנד. בסוף ההופעה, הצמד התנשק למשך 13 שניות, מה הפך את הנשיקה, לנשיקה הארוכה ביותר שבוצעה על בימת האירוויזיון.

## הערות שוליים

קטגוריה:שירי אירוויזיון 1957
קטגוריה:שירי דנמרק באירוויזיון
קטגוריה:שירים בדנית
קטגוריה:שירי אהבה
קטגוריה:שירים על סירות
L'enfant que j'étais

"**L'enfant que j'étais**" (בעברית: "**הילד שהייתי**") הוא שיר שבוצע על ידי הזמרת השווייצרית, ליס אסיה. השיר ייצג את שווייץ באירוויזיון 1957. השיר נכתב על ידי אמיל גרדאז והולחן על ידי גאו וומרד. השיר הושר עשירי ואחרון בסדר ההופעות, אחרי דנמרק.

## רקע
בדומה לשירי התקופה, השיר בוצע בסגנון שאנסון צרפתי. במרכז מילות השיר עומדת אסיה ששרה על זכרונותיה כילדה בשווייץ.

## באירוויזיון
ב-3 במרץ 1957, השיר בוצע על ידי אסיה בתחרות האירוויזיון. השיר זכה במקום השמיני עם חמש נקודות (אחת משווייץ, איטליה ולוקסמבורג, ושתיים מדנמרק).

## הערות שוליים

קטגוריה:שירי אירוויזיון 1957
קטגוריה:שירי שווייץ באירוויזיון
קטגוריה:שירי ליס אסיה
קטגוריה:שירים בצרפתית
קטגוריה:שירים על ילדות
למור ברטה עכברי

**למור ברטה עכברי** (שם מדעי: *Microcebus berthae*) הוא מין יונק ממשפחת הלמורים הצמריים שוכני מדגסקר והוא הפרימט הקטן ביותר בעולם כיום. למור זה נפוץ רק באזור קטן ביער קירינדי  שבמערב האי והוא מצוי בסכנת הכחדה חמורה עקב כריתת היערות בהם הוא חי ועקב האוכלוסיות המבודדות שלו.

הלמור חי בטבע באזור שגודלו הוא 22,000 קמ"ר בקירוב, מה שאומר שהוא נתון בסיכון גבוה. בשנת 2000 הוערך שנותרו רק 7,920 למורים בוגרים וכריתת היערות פוגעת בהישרדותם.
## מאפיינים
למור זה הוא יונק קטן ביותר, באורך של 9.2 ס"מ ומשקל של 30 גרם בלבד. הוא התפצל מהמין למור פטר עכברי (*Microcebus myoxinus*), לאחר שנקבע במשך שנת 2000 בבדיקות מולקולריות שמדובר במין נפרד.

למורים אלה הם פעילי לילה החיים בבדידות לרוב אך נוהגים לנוח לצד חבריהם בחללי עצים ביערות נשירים יבשים. הם מותאמים לחיים בין העלוות, שם הם מחפשים חרקים, עכבישים, לטאות, צוף, פירות ושאר מזונות. לעיתים ישנה תחרות בין למורים אלה למין למור עכברי אפור.

## קישורים חיצוניים

## הערות שוליים

קטגוריה:טקסונים שתוארו בידי סטיבן מ. גודמן
קטגוריה:ערכים שבהם תבנית בריטניקה אינה מתאימה
קטגוריה:למורים צמריים
קטגוריה:בעלי חיים שתוארו ב-2000
מאט הלדרס

**מאט הלדרס** (באנגלית: **Matt Helders**; נולד ב-7 במאי 1986) הוא מתופף אנגלי, ווקאליסט וכותב שירים. ידוע בזכות היותו המתופף של להקת הרוק "ארקטיק מאנקיז" (Arctic Monkeys), איתם הקליט שישה אלבומיי סטודיו.

## ילדותו וחיים אישיים
הלדרס נולד בשנת 1986 בשפילד, אנגליה. הוריו הם ג'יל הלדרס וקלייב הלדרס, ויש לו אח אחד בשם גארי. הלדרס למד ביחד עם שותפיו ללהקה, אלכס טרנר ואנדי ניקולסון בתיכון סטוקסברידג'.
בשנת 2011 הכיר על סט הצילומים של הקליפ של "Suck It And See" את בריאנה מאקדו, השניים החלו לצאת והתארסו ב-2013. ביוני 2016 הם התחתנו ומוקדם יותר במאי 2015 נולדה בתם המשותפת, אמיליה דארלינג הלדרס. בשנת 2019, הוא ואשתו בריאנה התגרשו.
במאי 2021 החל לצאת עם המוזיקאית אמנדה בלאנק.

## דיסקוגרפיה
*2006 - Arctic Monkeys)  Whatever people say I Am, That's What I'm Not)
*2007 - Arctic Monkeys) Favorite Worst Nightmare)
*2009 - Arctic Monkeys) Humbug)
*2011 - Arctic Monkeys) Suck It and See)
*2013 - Arctic Monkeys) AM)
*2018 - Arctic Monkeys) Tranquility Base Hotel & Casino)

## קישורים חיצוניים

* 

קטגוריה:מתופפים בריטים
קטגוריה:בריטים שנולדו ב-1986
קלי פרייס

**קלי פרייס** (באנגלית: **Keli price**; נולד ב-30 ביוני 1990) הוא שחקן, מוזיקאי ומפיק קולנוע אמריקאי.

## ביוגרפיה
### חיים אישיים
קלי פרייס נולד במנהטן, ניו יורק. הוא למד בבית הספר התיכון לאמנויות בלונג איילנד במגמת משחק ומוזיקה.

## קריירה
בגיל ארבע החל פרייס לדגמן. בין היתר דגמן עבור חברות פולו ראלף לורן, גאפ, שון ג'ון, H&M, נייקי, קול האן, טומי הילפיגר ומייסיס. פרייס הופיע גם על שער "מגזין ניו יורק טיימס" ועם נלי בקמפיין ארצי עבור חברת ריבוק.

פרייס הופיע בסדרות טלוויזיה כמו "רווק פלוס ילד" שם גילם את "גאס" ו"Your Family or Mine" שם שיחק בתפקיד קולין לצד ריצ'רד דרייפוס. הוא שיחק בתור זאק בסדרה המוזיקלית "Side Effects".

הוא שיחק בתפקידים ראשיים בסרטים עלילתיים "הקליקה" משנת 2008 של האחים וורנר, שם שיחק לצד ברידג'יט מנדלר; הסרט הוא עיבוד של הרומן הנמכר ביותר של ליסי הריסון, "סתיו אחד". הוא זכה בפרס פזמונאי השנה הצעיר של BMI, וקיבל את פרס אייב אולמן על מצוינות בכתיבת שירים.

בשנת 2017, פרייס כיכב בסרט העלילתי "Sleep No More".

לפרייס תפקידים ראשיים בסרטים Underdogs Rising, The Hyperions, Reboot Camp ו-Infamous Six, אשר הוקרנו לראשונה בשנת 2021.

בשנת 2023, גילם את קירק בסדרה "Rap Sh!t" מבית HBO Max.

## פילמוגרפיה

### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:מוזיקאים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1990
זאב וולף (פירושונים)

**זאב וולף** הוא שם יהודי-אשכנזי. "וולף" (בכתב יידי: וואָלף) הוא תרגומו של "זאב" ליידיש ולגרמנית.

קטגוריה:פירושון אישים
לורן מורון

**לורנסו חסוס מורון גרסיה** (בספרדית: **Lorenzo Jesús Morón García**; נולד ב-30 בדצמבר 1993), הידוע יותר כ**לורן מורון**, או בקיצור **לורן**, הוא כדורגלן ספרדי המשחק בעמדת החלוץ בקבוצת אריס סלוניקי מליגת העל היוונית.

## קריירה
לורן נולד במרבייה, מחוז מלגה, אנדלוסיה, וייצג את CD Peña Los Compadres, UD Marbella ו-CD Vazquez Cultural כנער. ב-2012 הוא חתם במועדון בליגה השלישית בספרד, יוניון אסטפונה, והופיע לראשונה בבכורה ב-1 בספטמבר באותה שנה בהפסד ביתי 0–1 נגד אל פאלו.

לורן כבש את שער הבכורה הראשון שלו ב־30 בספטמבר 2012, וכבש את השלישי של קבוצתו בניצחון ביתי 4–1 על וולס. בינואר שלאחר מכן חזר למרבייה, וכעת שויך לקבוצה הראשונה בליגה הרביעית.

ב־8 ביולי 2014, לאחר השגת קידום, הושאל לורן לקבוצה הרביעית וולס למשך שנה. ב־29 בינואר בשנה שלאחר מכן חתם בריאל בטיס והועבר מיד למילואים בליגה השנייה בספרד.

ב־20 ביוני 2016, לאחר שכבש 13 שערים אך לא הצליח להימנע מירידה, חידש לורן את חוזהו עד לשנת 2018. ב־14 במאי 2017, הוא כבש שלושער בתוצאה 7–1 בחוץ נגד אתלטיקו אספלנו.

ב־30 בינואר 2018, האריך לורן את חוזהו עד 2021 והועלה לקבוצה הראשונה בלה ליגה. הוא ערך את הופעת הבכורה המקצועית שלו ב־3 בפברואר, כשהוא כבש צמד בניצחון 2–1 על ויאריאל. בחמשת המשחקים הבאים הוא כבש ארבעה שערים נוספים.

ב־30 ביוני 2018 חידש לורן את חוזהו עד יוני 2022. הוא התחיל בצורה מאוד מרשימה את עונת 2019–2020, מה שהוביל להתעניינות מברצלונה, טוטנהאם הוטספר, נאפולי, ואינטר מילאנו. עם זאת, הוא הסכים להארכת חוזה נוספת בריאל בטיס עד 2024, כאשר סעיף הרכישה שלו נקבע על 50 מיליון יורו.

ב-25 באוגוסט 2021 הושאל לורן לאספניול. הוא כבש 4 שערים והוסיף בישול, הוא כבש את שער הבכורה ב-17 בדצמבר 2021 בהפסד 1-3 לסלטה ויגו.

ב-1 ביולי 2022 חזר לורן לבטיס והושאל ללאס פאלמס. במדי לאס פלמאס, לורן כבש 2 שערים ב-13 משחקים בכל המסגרות.

ב-27 ביולי 2023 עזב לורן את בטיס בהעברה חופשית והצטרף לאריס סלוניקי היוונית. לורן נמצא בעונה טובה עם 13 שערים בכל המסגרות וב-3 בספטמבר 2023 הוא כבש את שער הבכורה במדי סלוניקי בניצחון 3-2 על טריפוליס.

## חיים אישיים
אביו של לורן, שנקרא גם לורנסו, היה גם כדורגלן. קשר הגנתי, ייצג בעיקר את סלמנקה, ורקרייטיבו דה חולבה.

## נתונים סטטיסטיים

## קישורים חיצוניים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ריאל בטיס
קטגוריה:כדורגלני אספניול
קטגוריה:ספרדים שנולדו ב-1993
זה הנפט של סקוטלנד

[ממוזער|200x200 פיקסלים|[אסדת קידוח נפט|אסדת קידוחי נפט בים הצפוני]]
"**זה הנפט של סקוטלנד**" (באנגלית: "**It's Scotland's oil**") היא סיסמה פוליטית שמשמשת לעיתים קרובות את המפלגה הלאומית הסקוטית (ה-SNP) במהלך שנות ה-70 של המאה ה-20 כאשר הביעו תמיכה בעצמאות סקוטלנד.

הביטוי נתבע מאחר שהרבה מהכסף שיושג באמצעות הנפט שמתגלה ממול חופי סקוטלנד, באזור הים הצפוני לא יועיל לסקוטלנד באופן משמעותי מאחר שהאחרונה היא חלק מבריטניה, הסיסמה והרעיון שמאחורה נחשבים שנויים במחלוקת בעיקר בדיונים אשר דנים לגבי הכדאיות הכלכלית של מדינה סקוטית עצמאית.

המפלגה הלאומית הסקוטית השתמשה בביטוי במהלך קמפיין הבחירות שערכה בפברואר 1974 ובאוקטובר 1974.

## רקע
הרקע הכלכלי לתביעה היה גילוי הנפט בים הצפוני בשנות ה-60, תעשייה שהגיעה שיאה באמצע שנות ה-70. רבית שדות הנפט הגדולים ביותר בגזרת הים הצפוני היו (ונכון ל-2021 המצב נשאר דומה) ממזרח ומצפון לאזור סקוטלנד, דוגמה לגדולת האזור בתחום הנפט היא הכינוי שקיבלה העיר אברדין שמאז שנתגלה נפט בים הצפוני מול חופי אברדין העיר מכונה לעיתים גם "בירת הנפט של אירופה", מלבד העיר אברדין קיימת מספנת נפט באי פלוטה ובאזור מפרץ סאלום וו.

בראשית שנות ה-70 פרץ משבר האנרגיה של 1973 שהחמיר לאחר מלחמת יום הכיפורים שנערכה במזרח התיכון, כתוצאה ממשבר האנרגיה החלה לעלות האינפלציה בממלכה המאוחדת, את האינפלציה ליוו אחוזי אבטלה גבוהים ומיתון בכל הממלכה המאוחדת.

לפיכך טענו גורמים סקוטים כטיעון כלכלי למה עדיף שסקוטלנד צריכה להשאיר חלק מהממלכה המאוחדת.

## פאן משפטי
בהתחשב בכך שסקוטלנד אינה מדינה ריבונית, אין לה גבולות ימיים רשמיים או בעלי הכרה, עם זאת בשל קיומן של שתי מערכות משפטיות נפרדות בבריטניה הגדולה (מערכת משפטית סקוטית ומערכת משפטית שנאכפת באנגליה וויילס) החוק הבריטי קובע את חלוקת השלל מהים הצפוני ומחלק אותם בהתאם, חוק המדף היבשתי מ-1964 הגדיר את האזור הימי של הים הצפוני מצפון לקו הרוחב 55 כאזור שהוא תחת השיפוט של החוק הסקוטי, בשל כך כ-90% ממשאבי הנפט בבריטניה היו תחת סמכות שיפוטית של סקוטלנד.

## שימוש פוליטי
המושג מאז שנות ה-70 של המאה ה-20 משמש סיסמה יעילה ביותר על ידי המפלגה הלאומית הסקוטית, ביטוי זה עטף את הטענה שרק סקוטלנד העצמאית יכולה לנצל ולנצל באופן מלא את היתרונות הכספיים של המשאבים הלאומיים שלה, כולל צפון. נפט וגז ים, לרווחת האוכלוסייה. על פי ממשלת סקוטלנד, 64% ממאגרי הנפט של האיחוד האירופי קיימים במים הסקוטיים, ואילו מכון דייוויד הום הצהיר: "סקוטלנד יושבת על עתודות נפט וגז בשווי של עד 4 טריליון ליש"ט. ההשקעה בשדות הנפט בים הצפוני וייצורם צנחה בחדות לאחר שהקנצלר השמרני ג'ורג 'אוסבורן הטיל מיסים עונשיים, וחתך את ההכנסות הצפויות שיכולה סקוטלנד העצמאית לתבוע.

## קישורים חיצוניים
* 

## הערות שוליים

קטגוריה:עצמאות סקוטית
קטגוריה:הממלכה המאוחדת: אנרגיה
קטגוריה:ביטויים ומושגים פוליטיים בריטיים
קטגוריה:סיסמאות
קטגוריה:הפקת אנרגיה בים הצפוני
הולמס (סדרת טלוויזיה)

**הולמס** (ברוסית: **Холмс**) היא סדרת טלוויזיה דרמת פשע רוסית המבוססת על דמותו של שרלוק הולמס מסדרת הספרים הבלשית מאת ארתור קונאן דויל, בהפקת חברת Epic Media. ההפקה נתקלה בקשיים אך הושלמה 5 שנים לאחר תחילת הפקתה. הסדרה שודרה ברשת +Epic ברוסיה באוקטובר 2025.
## שחקנים ודמויות
* ארטיום אוסיפוב – שרלוק הולמס
* ויאצ'סלב צ'פורצ'נקו – דוקטור טלגין
* איגור דנפרוב – אולג, ראש אבטחה
* קרינה ראוקה – אולקה
* ולדימיר ברסט – מאבטח
* קונסטנטין וישנבסקי – שופט בדימוס
* אנדריי ריבוצ'קה – קטטוני
* רומן אובשינוב – פרנקנשטיין, מתאגרף
* מריה קוליק
* ארינה דולגיך

## הפקה
ההפקה יצאה לדרך באוקטובר 2020, כשהצילומים החלו במוסקבה ובסנקט פטרבורג ב-19 בדצמבר 2020.
## ראו גם
* שרלוק הולמס (סדרת טלוויזיה, 2013)
* שרלוק ברוסיה

## קישורים חיצוניים

* "הולמס", באתר kinopoisk.ru
* "הולמס", באתר kino-teatr.ru

## הערות שוליים

קטגוריה:סרטים שנגנזו
קטגוריה:שרלוק הולמס
קטגוריה:סדרות מתח רוסיות
קטגוריה:סדרות דרמה רוסיות
יחסי ארמניה–קרואטיה

**יחסי ארמניה–קרואטיה** הם היחסים הדיפלומטיים שמתקיימים בין ארמניה לקרואטיה. היחסים הדיפלומטיים בין המדינות נוצרו ב-8 ביולי 1996. ארמניה מיוצגת בקרואטיה על ידי שגרירותה ברומא, איטליה, ואילו קרואטיה מיוצגת בארמניה על ידי שגרירותה באתונה, יוון. בשנת 2011, שתי המדינות הקימו קונסוליות של כבוד. הקונסוליה של ארמניה נמצאת בזאגרב, בירת קרואטיה, ואילו הקונסוליה של קרואטיה נמצאת בירוואן, בירת ארמניה.

ארמניה היא חברה באיחוד הכלכלי האירו-אסייתי (ECU), ואילו קרואטיה חברה באיחוד האירופי (EU). אף על פי שארמניה חתומה על הסכם האיחוד האירופי .

## היסטוריה
רפובליקת רגוזה בדוברובניק של ימינו הייתה מרכז של קשרים היסטוריים קרואטיים וארמנים. בין זרים רבים שאכלסו את דוברובניק היו מספר ארמנים. כמו כן, רגוזים חוגגים את סנט בלייז, קדוש ארמני מהמאה הרביעית כפטרון הקדוש של עירם. כמו כן, שני קדושים פטרונים אחרים של דוברובניק, זנוביוס וזנוביה, היו קדושים ארמנים מקיליקיה.

ישועי קרואטי מפרסט, האב יוסיפ מרינוביץ', כתב את "עבודת גמר ביקורת פולמוס על שני ספקות מצפון הנוגעים לארמנים קתולים", בשנת 1783, לבקשתו של בנקאי ארמני עשיר, ג'ובאני דה סרפוס. בעבודת המחקר מגן מרינוביץ' על קתולים ארמנים באימפריה העות'מאנית שקיבלו את הקודש מהכנסייה האפוסטולית הארמנית המונופיזית, אשר חלק מהכמורה ברומא לא הסכימה. מרינוביץ' כתב כי לארמנים היה אישור של האפיפיור לערוך טקסים בכנסיות מונופיזיטיות, כמו גם להשתתף במיסת טקסים ארמנית, לתת לארגוני צדקה ולקיים חגים על פי לוח השנה הארמני.

במהלך דיון תאולוגי כתב מרינוביץ' יצירה בת שלושה כרכים עם יותר מ-1,600 עמודים שכותרתה Compendino storico di memorie cronologiche concernenti la religione e la morale della nazione Armena, שהייתה אמורה להיות ההיסטוריה המודרנית הראשונה של הארמנים שנכתבה במערב. בעבודתו כתב מרינוביץ' אודות הגאוגרפיה הארמנית, סקירה של ההיסטוריה הפוליטית והכנסייתית של ארמניה, תולדות הקתוליקות והסינודים שלהם, וסקירה של מנהגי ארמניה ועניינים פוליטיים ודתיים אחרים.

עבודתו של מרינוביץ' השפיעה על פתרון פוליטי וכנסייתי סופי לבעיית הקתולים הארמנים. בעזרת האימפריה האוסטרית והרוסית, זכה הוותיקן להכרה בקתולים ארמנים באימפריה העות'מאנית והקים את ארכיהן באיסטנבול בשנת 1830. עבודתו של מרינוביץ' הניחה בסיס למחקר מודרני בהיסטוריה הארמנית.

מיתריסטים בווינה, אוסטריה של ימינו, פרסמו כ־200 ספרים בשפה הקרואטית בתחומי מדעי ההומניסטים והטבע. הם פרסמו גם כתב עת פוליטי לאומי קרואטי Novi pozor בין השנים 1867–1869. בין סופרים קרואטיים בולטים שספריהם ראו אור על ידי המיתריסטים בווינה היו ויוקוסלב באבוקיץ', דימיטרייה דמטר, יוראג' הוליק, וויקוסלב קלאיק, אנטון מז'וראניץ', מטיה מסיץ', אילייה אוקרוגיץ', ג'וסיפ ג'וראג' סטרוסמאייר, בוגוסלב שולק, ג'וסיפ טורבר ואחרים.

### רצח העם הארמני

קרואטים חולקים אהדה עמוקה עם ארמנים בעקבות רצח העם הארמני גם כשקרואטיה לא הכירה ברצח העם. יצוין כי רצח העם נחקר ומופץ בקפידה בקרואטיה, מה שהניע את ממשלת טורקיה לדרוש מממשלת קרואטיה להסיר את תוכן רצח העם הארמני. זאגרב סירבה להצעה.

## נציגות
ארמניה הכירה בקרואטיה כמדינה עצמאית ב-21 ביוני 1994, ואילו היחסים הדיפלומטיים בין המדינות הוקמו ב-8 ביולי 1996. ארמניה מיוצגת בקרואטיה על ידי שגרירותה ברומא, איטליה קרואטיה מיוצגת בארמניה על ידי שגרירותה באתונה, יוון. לשתי המדינות יש קונסוליות של כבוד.

## [[אמנה (הסכם)|אמנות]]
ארמניה וקרואטיה חתמו על שלושה הסכמים ופרוטוקול אחד:

## סחר

## ביקורים רמי דרג

## הערות שוליים

קטגוריה:ערכים ללא קטגוריות פיזיות - יחסי חוץ
אל עלמיין (סרט, 1953)

**אל עלמיין** הוא סרט מלחמה אמריקאי משנת 1953, בבימויו של פרד פ. סירס ובכיכובם של סקוט בריידי, אדוארד אשלי וריטה מורנו. הסרט ידוע גם בשם החלופי **סיירת המדבר**. הסרט מתאר את קרב אל עלמיין בשנת 1942 במהלך המערכה בצפון אפריקה .

## שחקנים ודמויות
* סקוט בריידי בתפקיד ג'ו באנינג
* אדוארד אשלי בתפקיד קפטן הרביסון
* רובין יוז בתפקיד סמ"ר אלף לאו
* ריטה מורנו בתפקיד ג'ארה
* מייקל פייט בתפקיד סמ"ר מקווין
* פיטר ברוקקו בתפקיד סלים
* פיטר ממקוס כמפקד סינג דאס
* ריי פייג ' בתפקיד הטייס הגרמני
* בני רובין בתפקיד נהג מצרי
* הנרי רולנד בתפקיד קצין גרמני

## לקריאה נוספת
* David Eldridge. *Hollywood's History Films*. B.Tauris, 2006.

## קישורים חיצוניים

## הערות שוליים

קטגוריה:סרטי קולומביה
קטגוריה:סרטים אמריקאיים
קטגוריה:סרטים באנגלית
קטגוריה:סרטי 1953
קטגוריה:דפים עם תרגומים שלא נסקרו
קטגוריה:סרטי מלחמת העולם השנייה
איווקו יורוקרגו

**איווקו יורוקרגו** (באיטלקית: **Iveco Eurocargo**) היא קשת רחבה של דגמי משאיות מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים **[[איווקו]]** חברת בת של **[[פיאט]]** אשר מיוצרים באיטליה, ספרד, טורקיה, ברזיל, לוב, ארגנטינה, דרום אפריקה ובריטניה.

משאית ה-"איווקו יורוקרגו" זכתה בתואר "המשאית הבינלאומית של שנת 2016" ("International Truck of the Year" ), תואר שהוענק לה על ידי 25 עיתונאי רכב בכירים מרחבי אירופה.

## דורות "איווקו יורוקרגו"
* דור ראשון – יוצר בין השנים 1991–2002.
* דור שני – יוצר בין השנים 2002–2008, יוצרו כ-300,000 יחידות.
* דור שלישי – מיוצר משנת 2008.

## גלריה

קובץ:1992 Iveco EuroCargo.JPG | "איווקו יורוקרגו", שנת 1992
קובץ:Iveco Eurocargo.JPG | "איווקו יורוקרגו"
קובץ:Betreuungslastkraftwagen.jpg | "איווקו יורוקרגו" בשרות הצלב האדום
קובץ: Aa Gully emptier Bowdon P1010007.JPG | "איווקו יורוקרגו" - מכלית (משאית)
קובץ:Lošinj Airport fuel truck.jpg | "איווקו יורוקרגו" - מכלית (משאית) לתדלוק מטוסים
קובץ:Propreté de Paris le long du Palais de justice de Paris le 7 août 2016 - 1.jpg | "איווקו יורוקרגו"
קובץ:Iveco truck, Istanbul (P1100278).jpg | "איווקו יורוקרגו" (צולם באיסטנבול)
קובץ:IVECO Eurocargo MY2015.jpg | "איווקו יורוקרגו", שנת 2015
קובץ:Kamion Iveco Eurocargo - veza (HV).jpg | "איווקו יורוקרגו" - משאית צבאית
קובץ:Iveco EuroCargo 140E28 E5 Ejército español.JPG | "איווקו יורוקרגו" בצבא ספרד
קובץ:Ivco Eurocargo Fire Truck in New Zeland.jpg | "איווקו יורוקרגו" - כבאית בניו זילנד
קובץ:George Fire Dept Iveco Eurocargo 180E28 Fire Truck (15319112931).jpg | "איווקו יורוקרגו" - כבאית
קובץ:Egyptian Iveco Police truck.jpg | "איווקו יורוקרגו" - משאית משטרה במצרים
קובץ:Iveco EuroCargo CRS Police (46556466651).jpg | "איווקו יורוקרגו" - ניידת משטרה
קובץ:Iveco Eurocargo 4x4 II Serie RMPS.jpg | "איווקו יורוקרגו" - ניידת משטרה השייכת ל-"Polizia di Stato"  בכוחות השיטור של משטרות איטליה


## ראו גם
* איווקו

## קישורים חיצוניים

* 

## הערות שוליים

קטגוריה:משאיות
קטגוריה:משאית מכלית
קטגוריה:כבאיות
קטגוריה:כלי רכב צבאיים
קטגוריה:כלי רכב שהושקו ב-1991
קטגוריה:כלי רכב איטלקיים
קטגוריה:כלי רכב המיוצרים בטורקיה
קטגוריה:כלי רכב המיוצרים בספרד
קטגוריה:כלי רכב המורכבים בארגנטינה
קטגוריה:כלי רכב המורכבים בברזיל
קטגוריה:כלי רכב המיוצרים בדרום אפריקה
קטגוריה:כלי רכב המורכבים בלוב
יורוקרגו
יואל רובלס

**יואל רובלס בלאסקס** (בספרדית: **Joel Robles Blázquez**; נולד ב-17 ביוני 1990) הוא כדורגלן ספרדי המשחק בעמדת השוער באשטוריל מליגת העל הפורטוגלית. 

## קריירה
רובלס החל את הקריירה המקצוענית שלו באתלטיקו מדריד, בתחילה בקבוצה השלישית של אתלטיקו בשנת 2008, לפני שהתקדם לקבוצה השנייה כעבור שנה. לפני שהועלה לסגל הבוגרים. הוא עבר בהשאלה לראיו ואיקאנו בינואר 2012, ושוב כעבור שנה לוויגאן אתלטיק מליגת העל, שם היה חלק מהקבוצה שזכתה בגמר ה-FA בגביע 2013 לפני שהצטרף לאברטון.

ב-9 באוגוסט 2022 חתם לעונה אחת בלידס יונייטד מהפרמייר ליג. ב-9 בנובמבר ערך את משחק הבכורה שלו בקבוצה, במסגרת גביע הפוטבול ליג, שהסתיים בהפסד לוולברהמפטון וונדררס בתוצאה 0–1.

רובלס שיחק בנבחרות הבינלאומיות עבור ספרד: עד גיל 16, עד גיל 17, עד גיל 21 ועד גיל 23, והיה חלק מהסגל שזכה באליפות אירופה עד גיל 21 בשנת 2013.

## תארים
; אתלטיקו מדריד
* הגביע האירופי – 2009/2010
* הסופר קאפ האירופי – 2010
* קופה דל ריי – 2009/2010

; ויגאן את'לטיק
* גביע FA – שנים 2012/2013

; ריאל בטיס
* גביע המלך: 2021/2022

;אל קאדסיה
* ליגת העל הסעודית: 2023/2024 

; נבחרת ספרד בכדורגל עד גיל 21
* אליפות אירופה לנבחרות עד גיל 21 – 2013

## קישורים חיצוניים

## הערות שוליים

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני אתלטיקו מדריד
קטגוריה:כדורגלני ראיו ואייקאנו
קטגוריה:כדורגלני ויגאן את'לטיק
קטגוריה:כדורגלני אברטון
קטגוריה:כדורגלני ריאל בטיס
קטגוריה:כדורגלני לידס יונייטד
קטגוריה:כדורגלני אל-קאדסיה
קטגוריה:כדורגלני אשטוריל
קטגוריה:ספורטאים ספרדים באנגליה
קטגוריה:ספורטאים ספרדים בערב הסעודית
קטגוריה:ספרדים שנולדו ב-1990
הקרב באל עלמיין (סרט)

[280px|ממוזער|רוברט חוסיין, אשר גילם את מרשל השדה [ארווין רומל, בסצנה מהסרט]]
**קרב אל עלמיין** (באנגלית: **The Battle of El Alamein**) הוא סרט מלחמה משנת 1969 בבימויו של ג'ורג'יו פרוני אשר נוצר במסגרת הפקה משותפת איטלקית וצרפתית.

הקרנת הבכורה של הסרט התקיימה באיטליה ב־23 בינואר 1969.

## תקציר העלילה
עלילת הסרט, אשר מתרחשת במהלך קיץ 1942, מתמקדת בחוויותיהם של כוחות הצבא הגרמנים והאיטלקים בראשות מרשל השדה ארווין רומל בקרב אל-עלמיין השני בצפון אפריקה, אשר נלחמו בארמייה השמינית של הצבא הבריטי.

## צוות השחקנים הראשי
* פרידריך סטאפורד - סגן ג'ורג'יו בוררי
* ג'ורג' הילטון - סגן גרהם
* מייקל רני - גנרל ברנרד לו מונטגומרי
* רוברט חוסיין - מרשל השדה ארווין רומל
* אנריקו מריה סלרנו - סמ"ר רס"ן קלאודיו בוררי
* מרקו גוללימי - סרן הוברט
* אטורה מני - קפטן איטלקי
* ג'רארד הרטר - הגנרל שוורץ
* הנסיכה אירה פון פירסטנברג - אוולין בייקר
* ג'וזפה אדובובטי - הגנרל גאורג שטומה
* מנליו בוסוני - הגנרל אטורה בסטיקו
* סלבטורה בורגזה - קאפוב
* לוצ'יאנו קטנאצ'י - סמ"ר או'הרה
* נלו פזאפיני - סמל איטלקי

## קישורים חיצוניים

## הערות שוליים

קטגוריה:קצרמר מלחמת העולם השנייה
קטגוריה:סרטי מלחמת העולם השנייה
קטגוריה:סרטים צרפתיים
קטגוריה:סרטים איטלקיים
קטגוריה:סרטי 1969
אחריות לשואה

**האחריות לשואה** היא נושא לדיון היסטורי מתמשך שנמשך מספר עשורים. הוויכוח על מקורות השואה מכונה פונקציונליזם לעומת אינטליציונאליזם. חוקרים כמו לוסי דווידוביץ' טוענים כי אדולף היטלר תכנן את השמדת העם היהודי כבר בשנת 1918, ופיקח באופן אישי על ביצוע ההשמדה. עם זאת, פונקציונליסטים כמו ראול הילברג טוענים שתוכניות ההשמדה התפתחו בשלבים, כתוצאה מיוזמות שביצעו הפקידות בתגובה לכישלונות של מדיניות השלטון.

האחריות העיקרית לשואה מוטלת על היטלר והנהגת המפלגה הנאצית, אך פעולות לרדיפת יהודים, צוענים, ואחרים בוצעו גם על ידי האס אס, הוורמאכט, אזרחים גרמנים, וכן על ידי משתפי פעולה בשאר אירופה. שורה של גורמים תרמו לאירועי השואה ברחבי היבשת, החל מגזענות כללית (כולל אנטישמיות), שנאה דתית, ציות עיוור, אדישות, אופורטוניזם פוליטי, כפייה, רווחים ושנאת זרים.

## פרשנויות היסטוריות ופילוסופיות
עצמת ההשמדה בשואה עוררה ניתוח רב. השואה התאפיינה כפרויקט של השמדה תעשייתית. מחברים כמו אנזו טרוורסו טענו ב"מקורות האלימות הנאצית" כי אושוויץ הייתה במפורש תוצר של הציוויליזציה המערבית שמקורה ברדיפה דתית וגזעית מימי הביניים, שהביאה יחד" סוג מסוים של סטיגמטיזציה ..."

אחרים כמו ראסל יעקובי טענו כי השואה היא תוצר של ההיסטוריה הגרמנית עם שורשים עמוקים בחברה הגרמנית - "סמכותיות נוקשה, הליברליזם הרפה, לאומנות ואנטישמיות ארסית". בעבודתו השנויה במחלוקת של דניאל גולדהגן, "התליינים המוכנים של היטלר", נטען כי הנאציזם מובן כתוצאה מהיסטוריה ארוכה של תכונות גרמניות ייחודיות". ההיסטוריון ג'ורג' מוסה טען כי הצורה הקיצונית של גזענות אירופית, שהובילה לשואה, החלה עוד במאה ה-18.

## ראו גם
* השפעות השואה
* משתפי פעולה עם השלטון הנאצי במלחמת העולם השנייה
* אחריות פיקודית
* תגובת העולם לשואה
* כצאן לטבח

## לקריאה נוספת

* 
* 
* 


## הערות שוליים

קטגוריה:בעקבות השואה
קטגוריה:חקר השואה
קרל וילהלם גרופיוס

**קרל וילהלם גרופיוס** (בגרמנית: **Karl Wilhelm Gropius**; 4 באפריל 1793 – 20 בפברואר 1870), היה צייר תפאורות גרמני ואמן נוף, שעבד בתיאטראות של ברלין. הוא היה גם מדפיס ומוכר וקריקטוריסט פורה.

## ביוגרפיה
גרופיוס נולד בבראונשווייג, בנם של וילהלם ארנסט גרופיוס ואשתו לוסי (לבית גרייפר). עוד כשהיה ילד המשפחה עברה לברלין שם פתח אביו בית חרושת למסכות וחנות. לאחר שהתאמן עם אביו בשנות העשרה שלו נסע באירופה כדי להרחיב את השכלתו האמנותית.

ממוזער|262x262 פיקסלים|קרל גרופיוס, תפאורת במה בברלין, לפני 1841

בפריז הוא הכיר את תצוגות הדיורמה שהומצא על ידי לואי דאגר וצ'ארלס מארי בוטון. בשובו לברלין התאמן אצל קארל פרידריך שינקל כצייר נוף. החל משנת 1819 עבד כמעצב במה, אומן ומעצב בתיאטרון הופטהאטרון ובתיאטראות אחרים בברלין. בתפקיד זה הוא תכנן בין היתר את תפאורות הבמה והתפאורות לקראת בכורתו של "דר פריישוץ" מאת קרל מריה פון ובר אשר ב־18 ביוני 1821 פתח את התיאטרון בברלין שנבנה מחדש, שתוכנן על ידי מורו שינקל.

באיטליה וביוון הוא אסף אוסף גדול של רשמים ורישומים, שהשתמש בהם בתצוגות הדיורמה. שאותה פתח עם אחיו בשנת 1827 בברלין, בנוסף למשרד לפרסומי אמנות שהפכו להצלחה גדולה.

היו לו תלמידים רבים, ביניהם אדוארד גרטנר ואמיל רוברג.

בשנת 1822 נבחר גרופיוס כחבר באקדמיה הפרוסית לאמנויות.

גרופיוס נפטר בברלין ב־20 בפברואר 1870.

## משפחה
בשנת 1820 התחתן גרופיוס עם קלודין קוסט (1801–1827), עימה נולדו לו שלושה ילדים: פאול, שהיה גם אמן והשתלט על עסקיו של אביו, וירש את מקומו כתפאורן ואמן הנוף בתיאטרון הופטהיאטר. ושתי בנות, אחת מהן, אנטוני, הייתה אמו של אמן הנוף פאול פליקל.

מאשתו השנייה, ז'נט יודה (1775–1855), לא היו לו ילדים.

## קישורים חיצוניים

## הערות שוליים

קטגוריה:ציירים גרמנים
קטגוריה:תיאטרון גרמני
קטגוריה:גרמנים שנולדו ב-1793
קטגוריה:גרמנים שנפטרו ב-1870
בנגזי (סרט)

**בנגאזי** (באיטלקית: **Bengasi**) הוא סרט מלחמה איטלקי משנת 1942, בבימויו של אוגוסטו ג'נינה ובכיכובם של פוסקו ג'יאצ'טי, מריה פון טשנאדי ואמדאו נזארי. הסרט צולם בצ'ינצ'יטה, רומא. זהו סרט תעמולה, שנועד לתמוך במשטרו הפשיסטי של בניטו מוסוליני. בסרט מתוארים מעשי זוועה של בעלות הברית ב"בנגאסי איטליאנה", כגון רצח איכר על ידי קבוצת חיילים אוסטרלים שיכורים.

הסרט הוצג בפסטיבל ונציה וזכה בגביע מוסוליני כסרט האיטלקי הטוב ביותר ופוסקו ג'יאצ'טי זכה בפרס השחקן הטוב ביותר. הסרט היה פופולרי בקרב הצופים, ויצא מחדש בשנת 1955 עם הוספה של סצנות חדשות.

## תקציר
הסרט מתרחש בשנת 1941 במהלך מלחמת העולם השנייה, הבריטים כבשו את העיר בנגאזי בלוב מידי האיטלקים. תושבי בנגזי האיטלקים מתנגדים לבריטים ומגלים את התוכניות הצבאיות שלהם. קפטן אנריקו ברטי, משתף פעולה עם הבריטים, אך למעשה פועל בסתר למען המודיעין האיטלקי כסוכן כפול. הסרט מסתיים עם כיבושה מחדש של העיר על ידי כוחות איטלקים ובעלי בריתם הגרמנים הנאצים.

## שחקנים עיקריים
* פוסקו ג'יאצ'טי בתפקיד קפיטאנו אנריקו ברטי
* מריה פון טשנאדי בתפקיד קרלה ברטי
* אמדיאו נזארי בתפקיד פיליפו קולוני
* ויוי גיוי בתפקיד ג'וליאנה
* גווידו נוטרי בתפקיד Il podestà italiano a Bengasi
* קרלו טמברלאני בתפקיד ג'ובאני גלאסי
* ליאו גארוואגליה בתפקיד איל דוטור מלפיני
* לורה רדי בתפקיד מריה זו 'פאני'
* פדל ג'נטיל בתפקיד אנטוניו
* אמיליה ביסי בתפקיד La madre di Giovanni
* ג'ורג'יו קוסטנטיני בתפקיד איל ג'נרל רוברטסון
* גוללימו סינז בתפקיד טרופולי
* קרלו Duse בתפקיד Il capitano Marchi
* פייר ג'ורג'ו הליקר בתפקיד סנדרינו ברטי

## לקריאה נוספת

* Andall, Jacqueline, Dunca, Derek. *Italian Colonialism: Legacy and Memory*. Peter Lang, 2005.
* Gundle, Stephen. *Mussolini's Dream Factory: Film Stardom in Fascist Italy*. Berghahn Books, 2013.


## קישורים חיצוניים

קטגוריה:סרטי 1942

קטגוריה:סרטי שחור-לבן איטלקיים
קטגוריה:סרטים באיטלקית
קטגוריה:סרטי מלחמה איטלקיים
קטגוריה:סרטים איטלקיים
קטגוריה:סרטי תעמולה
קטגוריה:דפים עם תרגומים שלא נסקרו
פאול פליקל

**פאול פרנץ פליקל** (בגרמנית: **Paul Franz Flickel**; 8 באפריל 1852 – 18 במרץ 1903) היה צייר נוף גרמני.

## ביוגרפיה
פאול פליקל נולד בברלין בשנת 1852 כשני מתוך חמשת ילדיהם של פרנץ פליקל (1812–1878) ואשתו אנטוניה גרופיוס (1825–1907). הקריירה האמנותית שלו החלה בגיל 16 כשהחל להכשיר את עצמו לאותה אמנות יחד עם סבו מצד אמו - צייר תיאטרון וצייר הדקורטיבי פרופסור קרל וילהלם גרופיוס. [2] בשנת 1871 נסע לשלוש שנים לויימאר בבית הספר לאמנות ולמד ציור נוף אצל פרופסור תאודור האגן. ב־1874 וב־1875 המשיך את לימודיו בדיסלדורף.

משנת 1876 התגורר בברלין, ויצא מדי פעם לנסיעות לימוד לאוסטריה ובשנת 1877 לאיטליה. בשנים 1892–1903 היה חבר באקדמיה הפרוסית לאמנויות בברלין, ובשנת 1894 מונה לפרופסור.

התמונות שצייר לאחר שנסע לאיטליה  מאופיינות בהשפעות עוצמתיות של אור השמש ובטיפול ציורי רחב, כאשר קיים דגש מיוחד על תיאור הצמחייה השופעת של הדרום".

ללימודיו בגרמניה בחר בחוף הים הבלטי של אוסטולשטיין, דארס ורייגן, הרץ ומארק ברנדנבורג. שם צייר במיוחד את יערות האשור באור שמש מלא. עבור "יער האשור" הוא קיבל את מדליית הזהב הגדולה בתערוכת האמנות בברלין בשנת 1886.

פאול פליקל נפטר בנרבי שבאיטליה בשנת 1903.

קברו שעוטר במקור באבני קבר של הפסל אוטו ריז, נמצא בבית העלמין החדש בברלין.

## גלריה

File:Paul Franz Flickel - Blick auf das Rheinsberger Schloss 1896.jpg| במבצר ריינסברג
File:Paul Franz Flickel - Blick auf ein barockes Parktor 1888.jpg|שער בפארק
File:Paul Franz Flickel - Shepherds making way on a country track.jpg|רועה עם עדר
File:Paul Franz Flickel - The rocky coastline 1892.jpg|חוף סלעי
File:Paul Franz Flickel Brunnen im Park der Villa Borghese in Rom 1878.jpg|מזרקה בווילה בורגזה, רומא
 

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1852
קטגוריה:גרמנים שנפטרו ב-1903
סיד אודי

**סידני ריימונד אודי** (באנגלית: **Sidney Raymond Eudy**; 16 בדצמבר 1960 – 26 באוגוסט 2024) היה שחקן ומתאבק אמריקאי. היה מוכר בעיקר תחת שמות הבמה שלו, **סיד וישס**, **סיד ג'סטיס**, **סייקו סיד** או בקיצור **סיד** בשל הופעותיו בארגוני ההיאבקות "World Championship Wrestling" (WCW) ו-"World Wrestling Federation" (ה-WWF, כיום ה-WWE).

אודי הוא שש פעמים אלוף העולם, כשזכה באליפות ה-WWF, באליפות העולם במשקל כבד של WCW ובאליפות העולם המאוחדת במשקל כבד של USWA, פעמיים כל אחד. בנוסף לזכיותיו באליפויות העולם, אודי זכה פעם אחת באליפות ארצות הברית במשקל כבד של WCW. במהלך תקופותיו ב-WWF וב-WCW, הוא כיכב במספר קרבות מרכזיים של אירועי "שלם וצפה" מובילים כגון "רסלמניה 8" בשנת 1992 ו"רסלמניה 13" בשנת 1997 של ה-WWF, ואירוע הדגל "סטארקייד" בשנת 2000, של ארגון ההיאבקות המתחרה, WCW.

## חיים אישיים
אודי נישא לסברינה פייג' ב-30 בדצמבר 1983. לשניים נולדו שני ילדים: פרנק, שהשתתף בעונות ה-14 וה-18 של תוכנית המציאות האמריקאית "האח הגדול", וגונאר, שגם הוא מתאבק.

בינואר 2011 נעצר אודי במחוז שלבי של מדינת טנסי. הוא נעצר בשולי הכביש על כך שלא חגר חגורת בטיחות ובנוסף הואשם בהחזקת מריחואנה ובנהיגה ללא רישיון. הוא שוחרר לאחר מכן בערבות של אלף דולר.

## אליפויות והישגים
* **הישגים בארגון ההיאבקות American Wrestling Federation – AWF**
** אליפות סופר משקל כבד של AWF (פעם אחת)
* **הישגים בארגון ההיאבקות Continental Wrestling Association – CWA**
** אליפות במשקל כבד של CWA (פעם אחת)
* **הישגים בארגון ההיאבקות NWA Northeast**
** אליפות Northeast במשקל כבד של NWA (פעם אחת)
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-16 מתוך 500 המתאבקים הטובים ביותר לשנת 1991
** קאמבק השנה (1996)
* **הישגים בארגון ההיאבקות Southeastern Championship Wrestling**
** האליפות הדרום מזרחית במשקל כבד של NWA ("המחלקה הצפונית") (פעם אחת)
** אליפות הזוגות הדרום מזרחית של NWA (פעם אחת)  – עם שיין דאגלס
* **הישגים בארגון ההיאבקות United States Wrestling Association – USWA**
** אליפות טקסס במשקל כבד של USWA (פעם אחת)
** אליפות העולם המאוחדת במשקל כבד של USWA (פעמיים)
* **הישגים בארגון ההיאבקות World Championship Wrestling – WCW**
** אליפות ארצות הברית במשקל כבד של WCW (פעם אחת)
** אליפות העולם במשקל כבד של WCW (פעמיים)
* **הישגים בארגון ההיאבקות World Wrestling Federation – WWF**
** אליפות ה-WWF (פעמיים)
* **הישגים במגזין ההיאבקות Wrestling Observer Newsletter – WON**
** המתאבק הכי אוברייטד (1993)
** המתאבק הכי פחות מועדף על הקוראים (1993)
** הגרוע בראיונות (1999)
** הקרב הגרוע של השנה (1990)  – נגד הנייטסטוקר

## קישורים חיצוניים

* 

## הערות שוליים

קטגוריה:מתאבקי ה-WCW
קטגוריה:מתאבקי ה-WWE
קטגוריה:מתאבקים מקצוענים אמריקאים
קטגוריה:אמריקאים שנולדו ב-1960
קטגוריה:אמריקאים שנפטרו ב-2024
היורשים (קומיקס)

"**היורשים**" (באנגלית: **Inheritors**) הייתה קבוצה בדיונית של נבלי-על שהופיעה בחוברות הקומיקס ספיידרמן ביקום מארוול קומיקס. הופעתה הראשונה הייתה בחוברת *Superior Spider-Man #33* מנובמבר 2014, והיא נוצרה על ידי הכותב כריסטוס גייג' והמאייר מ.א. ספולוודה.

היורשים מעולם הנול (ארץ-001) הופיעו לראשונה במהלך קשת הסיפור "יקום העכביש", והם שבט של ציידי טוטמים שניזונים מבעלי חיים, בני אדם ואלים. הם לוכדים את אל העכביש הנקרא בשם האורג הגדול מארץ-000 אך במחיר חייו של מטריארך השבט משום שקארן היסס להתקיף אותו. הפטריארך סולוס פוקד עליו לעטות מסכה ומגלה אותו עד אשר ירוויח את דרכו חזרה. הם משתמשים בכוחו של האורג הגדול כדי לכבוש את ארץ-001 ועוברים מממד אחד למשנהו כדי לצוד אחר טוטמי עכביש מאחר שלפי הנבואה היה להם את הכוח להפיל אותם משלטונם.

לדבריו של הכותב כריסטוס גייג', מדובר באויבים יוצאים מן הכלל שדומים בהתנהגותם לערפדים ואוכלים אנשי עכביש פשוטו כמשמעו על ידי שאיבת כוח החיים שלהם.

## קישורים חיצוניים
* תיאור הקבוצה באתר הרשמי של מארוול קומיקס
* [דף הקבוצה](https://marvel.fandom.com/wiki/Inheritors_(Earth-001)) בפרויקט פאנדום של מארוול קומיקס

קטגוריה:ספיידרמן: דמויות
קטגוריה:נבלי על במארוול קומיקס
דיאנה הרשברגר

**דיאנה הרשברגר** (באנגלית: **Diana Harshbarger**; נולדה ב-1 בינואר 1960) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס הראשון של מדינת טנסי. היא החליפה בתפקיד את פיל רו.

## ביוגרפיה
הרשברגר נולדה בקינגספורט שבטנסי, וגדלה ביישוב בלומינגדייל שבצפון-מזרח המדינה. היא האדם הראשון במשפחתה אשר השלים לימודים תיכוניים. להרשברגר תואר ראשון מאוניברסיטת המדינה של מזרח טנסי, ודוקטורט ברוקחות מאוניברסיטת מרסר השוכנת במייקון שבג'ורג'יה. מאז 1987 מחזיקה הרשברגר בתואר רוקחת מוסמכת, ולצד בעלה בוב היא מנהלת את בית המרקחת "פרמייר".

לקראת בחירות 2020 הודיע חבר הקונגרס המכהן פיל רו על פרישתו מהחיים הפוליטיים, ולאחר מכן הכריזה הרשברגר על התמודדותה לבית הנבחרים של ארצות הברית במחוז הקונגרס הראשון של טנסי. ב-5 באוגוסט 2020 זכתה הרשברגר זכה בבחירות המקדימות שנערכו במפלגה הרפובליקנית, וביום הבחירות הכלליות גברה על בלייר ולסינגהם, מועמד המפלגה הדמוקרטית, ונבחרה אל הקונגרס ה-117 של ארצות הברית. עם זאת, ניצחונה בבחירות המקדימות סימן למעשה את היבחרה לקונגרס בנובמבר. מחוז הקונגרס הראשון בטנסי נמנה בין מחוזות הבחירה השמרניים ביותר בדרום ארצות הברית. הרפובליקנים איישו את המחוז ברציפות מאז 1861, זולת ארבע שנים בודדות, והדמוקרטים הצליחו לגרוף כ-40% מהקולות רק פעמיים מאז 1898.

כאשר הרשברגר הושבעה לתפקידה ב-3 בינואר 2021, נהפכה לאישה החמישית שנבחרה לבית הנבחרים האמריקאי מטנסי, אך רק לשלישית שלא נבחרה כממלאת מקומו של בעלה אחרי דיאן בלאק ומרשה בלקברן.

הרשברגר מיקדה את מסע הבחירות שלה לקונגרס בתיקון ההתמכרות לאופיואידים בארצות הברית, בעד חקיקה נגד הפלות ובהגנה על חופש הדת.

## קישורים חיצוניים

* 

* 

## הערות שוליים

קטגוריה:אמריקאים ילידי טנסי
קטגוריה:רוקחים אמריקאים
קטגוריה:בוגרי אוניברסיטת המדינה של מזרח טנסי
קטגוריה:בוגרי אוניברסיטת מרסר
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטנסי
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
יחסי ארמניה–הפיליפינים

יחסי ארמניה–הפיליפינים הם היחסים הדיפלומטיים שבין ארמניה לפיליפינים. היחסים בין שתי המדינות השתפרו בהדרגה מאז היווצרותם ב-20 במאי 1992. שר החוץ הארמני אדוארד נלבנדיאן ביקר בפיליפינים בשנת 2012, והפך אותו לבכיר הממשלה הארמני הגבוה ביותר שביקר עד כה בפיליפינים. היחסים הארמניים והפיליפינים התחזקו עוד יותר בביקורו של השגריר הארמני רייסה ורדניאן אצל שר החוץ אלברט דל רוסאריו ב-19 במרץ 2015. ההתקשרות הדיפלומטית האחרונה כללה מחויבות להגדלת סחר, השקעות ושיתוף פעולה חינוכי ומדעי בין שתי מדינות.

בשתי המדינות ישנם כיום שגרירים שאינם תושבים. שגריר ארמניה הוסמך למנילה מהאנוי ואילו שגריר הפיליפינים הוסמך לירוואן ממוסקבה.

מבחינה היסטורית, ארמנים מילאו תפקיד משמעותי במסחר בפיליפינים. הכומר הישועי מורילו ולארדה ציין כי הארמנים יחד עם נוצרים אורתודוקסים אחרים היו נוכחים במנילה כבר בשנת 1618. במאה ה-18, ארמנים במנילה שחלקם הגיעו ממדרס בהודו בה קיימת קהילה ארמנית גדולה, אפשרו את הסחר בין הפיליפינים. איים והודו. אף שלא הוצהר על ידי הממשלה עצמה, כמה פוליטיקאים פיליפינים הביעו תמיכה בארמניה וברפובליקת ארטסך כנגד איומי אזרבייג'ן. לפיליפינים, ארמניה וארטסאק (נגורנו קרבאך) קשרי דת עמוקים דרך הנצרות.

## יחסי סחר וכלכלה

הנתונים בתרשים לעיל מראים את היקף הסחר בין ארמניה לפיליפינים בין השנים 2012 ל-2014.

## הגירה
על פי שגרירות הפיליפינים במוסקבה, ישנם לפחות 300 פיליפינים המתיישבים בירוואן, עיר הבירה של ארמניה, אך רק 70 רשומים בשגרירות בשנת 2018. מספר התיירים הפיליפינים בארמניה גדל גם הוא מ-674 בשנת 2014 ל-22,007 בשנת 2017, על פי ועדת התיירות במדינה.

בפיליפינים, הגעת התיירים הארמנים גדלה גם מ 84 בלבד בשנת 2012 ליותר מ-100 בשנת 2016.

## ארמנים בפיליפינים
מאז הכיבוש הספרדי בפיליפינים תועדו הארמנים והיוונים שהיו הנוצרים האורתודוקסים הראשונים בלוזון. מסמך מהמאה השמונה עשרה שנכתב על ידי פדרו מורילו ולארדה, היסטוריון ישועי המתאר את עבודת המיסיונר של מסדרם בפיליפינים, מתעד את נוכחותם של מתיישבים כאלה במנילה כבר בשנת 1618. אף על פי שמספר הארמנים בפיליפינים אינו ידוע, ההערכה הייתה בסביבות 114.

## הערות שוליים

קטגוריה:ערכים ללא קטגוריות פיזיות - יחסי חוץ
נאו-פגאניזם גרמאני

**נאו-פגאניזם גרמאני** הוא שם כולל למספר רב של זרמים, שמאפיינם המשותף הוא שאיפה ל"שיקום" או הקמה מחדש של דתות פוליתאיסטיות גרמאניות שמלפני הנצרות (הפגאניזם הגרמאני). היעדר המקורות המהימנים על האמונות, הטקסים, המנהגים, הקוסמולוגיה ותפישות-העולם של העמים הגרמאנים שמלפני הנצרות מותיר את אלו שמנסים להחיות דתות אלו בעמדה שדורשת "בנייה מחדש דתית" (באנגלית: Religious reconstruction). כבר בראשית המאה ה-19 התנועה הרומנטית בגרמניה וסקנדינביה החלה לנסות לפתח אסתטיקה וקריאה לחזרה לדת גרמאנית אותנטית. אולם, תנועות אלו מעולם לא התגבשו לדתות ומערכות אמונה מבוססות. בראשית המאה ה-20 התנועה הפולקלוריסטית (גרמנית: Volkisch, עממי) החלה לבסס גרסה חדשה של דת גרמאנית, שמבוססת על איחוד בין הדת, הלאום, התרבות, הגזע והאל. בתגובה לביקורת על דת זו החלו לצמוח החל משנות ה-50 של המאה ה-20 זרמים חדשים בנאו-פגאניזם הגרמאני שמבקרים את ההנחות הגזעניות של התנועה הפולקלוריסטית. 

## תפוצה
דתות נאו-פגאניות גרמאניות נפוצות בעיקר במדינות גרמאניות, כגון איסלנד, נורווגיה, שוודיה, דנמרק, גרמניה, אנגליה וארצות הברית, שם קיימת אוכלוסייה גדולה של קולוניאליסטים ממוצא גרמאני. לא קיימות הערכות מלאות של תפוצת דת זו, אך ההערכות הנמוכות עומדות על מספר עשרות אלפים. הערכה אחת מ-2014 טוענת כי רשומים לפחות 20,000 אנשים ברחבים העולם בארגונים דתיים שמשויכים לנאו-פגאניזם הגרמאני.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פגאניזם גרמאני
קטגוריה:פגניות
מונית לטוברוק

**מונית לטוברוק** (בצרפתית: ***Un taxi pour Tobrouk***) הוא סרט צרפתי משנת 1961 בבימויו של דניס דה לה פאטליאר, עם מוזיקה מאת ז'ורז' גרווארנץ. הסיפור מתרחש במהלך המערכה בצפון אפריקה במלחמת העולם השנייה במדבר צפון אפריקה בקרב אל-עלמיין.

במהלך המלחמה אנשי קומנדו צרפתים משתפים פעולה עם קצין גרמני נאצי כדי לשרוד במדבר.

## קישורים חיצוניים

קטגוריה:סרטי מלחמת העולם השנייה
קטגוריה:סרטים בצרפתית
קטגוריה:סרטים צרפתיים
קטגוריה:סרטי 1961
וסר

**וסר** (בהונגרית: **Vaszar**) הוא כפר במחוז וספרם שבמרכז הונגריה.
כמו יישובים רבים באירופה גם בוסר מספר התושבים נמצא בירידה. כך, בשנת 1990 היה מספר התושבים 1,729 ובשנת 2020 רק 1,443 תושבים.

## יהודי וסר
בוסר חיו יהודים בתקופות זמן שונות. חלק מתושבי הכפר נרצחו בשואה. 

## קישורים חיצוניים

* 

## הערות שוליים

קטגוריה:הונגריה: כפרים
האגודה לבריאות הציבור

**האגודה לבריאות הציבור** היא עמותה אשר הוקמה על ידי משרד הבריאות בשנת 1972. חזון האגודה לבריאות הציבור הוא לקדם את בריאות הציבור בהיענות שווה לכל נפש ובכל היבט מטרת האגודה היא לקדם את בריאותם הנפשית והפיזית של תושבי מדינת ישראל בארבעה מישורים:
* חינוך לאורח חיים בריא
* שיקום כללי ותעסוקתי ומתן שירותי דיור בקהילה
* פיקוח והדרכה בנוגע לייצור, בדגש על ייצור מזון
* מתן טיפול מונע

העמותה מפעילה כ-45 סניפים ברחבי הארץ, ומשרדיה נמצאים בשכונת ארנונה בירושלים. נכון לשנת 2019 תקציב האגודה עומד על למעלה ממאה מיליון שקלים חדשים, ועובדים בה כ-689 איש. המנהלת הכללית היא יסמין נחום.

## קישורים חיצוניים
* 
* 

## הערות שוליים

ציבור, בריאות
קטגוריה:משרד הבריאות
אגודה
קטגוריה:ארנונה (שכונה)
חטיבת פולגורה

*חטיבת פולגורה* (באיטלקית: Divisione Folgore) הוא סרט מלחמה איטלקי משנת 1954, שביים דואיליו קולטי. הסרט מבוסס על אירועים אמיתיים ומתארת את הדיוויזיה ה-185 פולגורה במהלך קרב על אל-עלמיין. במלחמת העולם השנייה. התסריטאי והיועץ הצבאי היה האדימרל מרקנטוניו ברגאדין.

הסרט מתרחש בקיץ 1942, במהלך מלחמת העולם השנייה, מועברת קבוצה של צנחנים צעירים מדיוויזיית פולגור, לאחר הכשרה ארוכה ומייגעת באיטליה, לחזית במדבר לוב.

## ליהוק
* אטורה מני: הקפטן
* פאוסטו טוזי: הסמל
* חוסה ג'ספה: סלבי
* מרקו גוללימי: סגן קורסיני
* אלדו בופי לנדי: פרייר גבריאל
* מוניקה קליי: אשת הקפטן
* לאה פדובני: אשתו של סלבי
* מריו ג'ירוטי טרנס היל: צנחן
* פבריציו מיוני: ג'אנלואיג'י קורסיני
* פרננדו קיקרו
* קרלו טמברלאני

## קישורים חיצוניים

## הערות שוליים

קטגוריה:סרטים איטלקיים
קטגוריה:סרטים באיטלקית
קטגוריה:סרטי מלחמת העולם השנייה
קטגוריה:סרטי 1954